दक्षिण एशिया विश्‍वविद्यालय दक्षिण एशिया क्षेत्रीय सहयोग संघ (सार्क) के आठ सदस्‍य राष्‍ट्रों द्वारा प्रायोजित एक अंतर्राष्‍ट्रीय विश्‍वविद्यालय है। ये आठ देश हैं: अफगानिस्‍तान, बंगलादेश, भूटान, भारत, मालद्वीप, नेपाल, पाकिस्‍तान तथा श्रीलंका। इस विश्‍वविद्यालय का गठन करने के लिए औपचारिक करार पर 4 अप्रैल, 2007 को हस्‍ताक्षर किए गए थे। विश्‍वविद्यालय का पहला शैक्षिक सत्र दो स्‍नातकोत्‍तर शैक्षिक कार्यक्रमों, अर्थशास्‍त्र तथा कम्‍प्‍यूटर विज्ञान प्रत्‍येक में एक-एक के साथ अगस्‍त, 2010 में आरंभ हुआ।